
RAPORT
privind aprobarea Manualului de proceduri interne pentru  U.A.T. ORAȘUL DETA.
Având în vedere:
- Legea nr. 292/2011 a asistenţei sociale, art. 113 alin 4 și alin 5, art. 122, art. 125, cu modificările și completările ulterioare
- Legea nr. 197/2012 privind asigurarea calităţii în domeniul serviciilor sociale, cu modificările şi completările ulterioare - prevederile art.9 alin.1 lit.h), alin.2), art. 10 alin. (4) lit.i)
-HG nr.118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările si completările ulterioare

Completate și modificate prin Legea nr.100/2024 pentru modificarea şi completarea unor acte normative în domeniul asistenţei sociale, 

Conform Legii asistenței sociale nr. 292/2011, cu modificările și completările ulterioare (Art. 113). 

(1) În aplicarea atribuțiilor prevăzute la art. 112 autoritățile administrației publice locale înființează structuri specializate denumite servicii publice de asistență socială 

(4) Serviciile publice de asistenţă socială se organizează în subordinea consiliilor locale ale municipiilor şi oraşelor, la nivel de direcţie.
Directia  de asistență socială este structura specializată în administrarea și acordarea beneficiilor de asistență socială și a serviciilor sociale, înființată la nivel de compartiment funcțional în aparatul de specialitate al primarului cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială.

Conform Articolul 38(1) Pentru a acorda servicii sociale pe teritoriul României, furnizorii de servicii sociale, indiferent de forma lor juridică, trebuie acreditați în condițiile legii.
(2) Serviciile sociale, indiferent dacă sunt acordate de furnizori de servicii sociale publici sau privați, pot funcționa pe teritoriul României numai dacă sunt licențiate în condițiile legii.

Primăria Orasului Deta trebuie să se acrediteze ca și furnizor de servicii sociale astfel - Primăria Orasului Deta - Directia de Asistență Socială 
Conform Legii nr. 197/2012 (*actualizată*) privind asigurarea calității în domeniul serviciilor sociale; se menționează:

„Articolul 8 (1) Furnizorii pot acorda servicii sociale numai dacă dețin certificat de acreditare.
(2) Serviciile sociale pot funcționa pe teritoriul României numai dacă dețin licență de funcționare.”
Conform aceluiași act normativ, 

”Articolul 9 (1) Persoanele juridice prevăzute la art. 37 din Legea asistenței sociale nr. 292/2011, cu modificările și completările ulterioare, se acreditează ca furnizori de servicii sociale, dacă întrunesc următoarele condiții:

a) sunt înființate în condițiile legii;

b) au atribuții stabilite de lege pentru înființarea, acordarea și finanțarea serviciilor sociale definite la art. 27 din Legea nr. 292/2011, cu modificările și completările ulterioare;

c) durata de funcționare, conform actului de înființare, permite dezvoltarea serviciilor sociale pe care intenționează să le înființeze;

d) membrii structurilor de conducere și persoanele desemnate să se ocupe de administrarea serviciilor sociale nu figurează în cazierul judiciar și în Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor;

e) planul de dezvoltare a serviciilor sociale este întocmit cu respectarea principiilor calității în domeniul serviciilor sociale, prevăzute la art. 3 alin. (2), și în concordanță cu politica națională și sectorială în domeniul asistenței sociale;

f) au depus situația financiară anuală, până la nivelul anului premergător solicitării acreditării, dacă este cazul;

g) au realizat rapoarte anuale de activitate, dacă este cazul, iar acestea sunt disponibile pe pagina de internet a furnizorului de servicii sociale;

h) dispun de manual de proceduri interne, aprobat de organele de conducere.

(2) Manualul de proceduri, prevăzut în Legea nr. 197/2012  art. 9 alin. (1) lit. h), include cel puțin următoarele proceduri:

a) procedura de prevenire a corupției, fraudelor și spălării banilor;

b) procedura privind asigurarea managementului resurselor umane, de respectare a normativelor minime de personal și de selecție a acestuia;

c) proceduri financiar-contabile și de achiziție a bunurilor, lucrărilor și serviciilor;

d) procedura de evaluare și prevenire a riscurilor;

e) procedura de prevenire a abuzului și exploatării de orice fel;

f) proceduri privind respectarea principiului egalității de șanse dintre femei și bărbați și a principiului nediscriminării.

Așadar, având în vedere respectarea prevederilor legislative de obținere a acreditării ca și furnizor de servicii sociale a  Primăriei Orasului Deta - Directia de Asistență Socială 

Se propune aprobarea Manualului de proceduri interne prevăzut la art. 9 alin. (1) lit. h), din Legea 197/2012 pentru Primăria Orașului Deta, conform Anexei 1, parte integrantă din prezenta hotărâre, din care fac parte următoarele proceduri:

a) Procedura de prevenire a corupţiei, fraudelor şi spălării banilor 
b) Procedura privind asigurarea managementului resurselor umane, de respectare a normativelor minime de personal şi de selecţie a acestuia 
c) Procedura financiar - contabilă şi de achiziţie a bunurilor, lucrărilor şi serviciilor conform 
d) Procedura de evaluare şi prevenire a riscurilor
e) Procedura de prevenire a abuzului şi exploatării de orice fel 
f) Procedura privind respectarea principiului egalităţii de şanse dintre femei şi bărbaţi şi a principiului nediscriminării. 

